
З А П И С Н И К
СА 13. СЕДНИЦЕ ИЗБОРНЕ КОМИСИЈЕ ГРАДСКЕ ОПШТИНЕ ПАЛИЛУЛА ОДРЖАНЕ 
ЕЛЕКТРОНСКИМ ПУТЕМ
Седница је одржана 16.10.2026. године, са почетком у 15,00 часова, на тај начин што је материјал члановима и заменицима чланова Изборне комисије Градске општине Палилула послат у Viber групи „ИК Палилула“, уз молбу да се чланови Комисије, такође путем Viber групе „ИК Палилула“, појединачно изјасне о дневном реду и предложеном материјалу у прилогу. Седницу је отворио и затворио Урош Бабић, председник Изборне комисије Градске општине Палилула.
Једногласно је усвојен следећи Дневни ред:
1. Усвајање записника са претходне седнице Изборне комисије Градске општине Палилула.

2. Разматрање и доношење Решења о поништавању Решења о именовању бирачког одбора у сталном саставу за бирачко место број 32.

3. Разматрање и доношење Решења о поништавању Решења о именовању бирачког одбора у сталном саставу за бирачко место број 35.

4. Разматрање и доношење Решења о именовању бирачког одбора у сталном саставу за бирачко место број 32.

5. Разматрање и доношење Решења о именовању бирачког одбора у сталном саставу за бирачко место број 35.

6. Разматрање и доношење решења о изменама решења о именовању бирачких одбора у сталном и проширеном саставу.

7. Разно.

Електронским путем, учешће у раду Комисије, кроз изјашњење о предложеним тачкама дневног реда, узели су: 
-чланови у сталном саставу: Гордана Лукић, Весна Кнежевић, Лидија Милутиновић, Марија Дрманић, Гордана Јеремић Зец, Кристина Младеновић, Исидора Папић, Аца Тошић, 
-заменици чланова у сталном саставу: Ненад Косановић, Милица Пауновић, Милица Јовичић Ивошевић, Сања Шљепица Петковић, Иван Јовичић, Милош Декић, Бранко Давидовић, Петар Дисић, 
-чланови у проширеном саставу: Слободан Пантелић, Алекса Лутовац, Мухамет Вељи, Александар Радовановић, Биљана Ђинђић, Недељко Петровић, Данијела Гроздановић, Јеврем Јовановић, Снежана Станковић, Душан Лазић,
-заменици чланова у проширеном саставу: Душан Гајић, Радмила Џунић, Бошко Михајловић, Сузана Пешић, Муратка Баждар, Милорад Шкодрић, Јасмина Кујунџић Рончевић, Станко Супанич, Снежана Гроздановић, Нина Бирчанин, Теодора Савић и Јелана Милетић.
    Тачка 1.
УСВАЈАЊЕ ЗАПИСНИКА СА 12. СЕДНИЦЕ ИЗБОРНЕ КОМИСИЈЕ ГРАДСКЕ ОПШТИНЕ ПАЛИЛУЛА. Чланови Комисије су једногласно усвојили текст записника са 12. седнице Изборне комисије Градске општине Палилула.
Тачка 2.
РАЗМАТРАЊЕ И ДОНОШЕЊЕ РЕШЕЊА О ПОНИШТАВАЊУ РЕШЕЊА О ИМЕНОВАЊУ БИРАЧКОГ ОДБОРА У СТАЛНОМ САСТАВУ ЗА БИРАЧКО МЕСТО БРОЈ 32. Решењем Изборне комисије Градске општине Палилула број 004544160/2026 од 14. октобра 2026. године извршено је именовање председника, чланова и заменика чланова бирачког одбора у сталном саставу за бирачко место број 32.

Посланичка група Странке слободе и правде, преко овлашћеног лица Маринике Тепић, поднела је 15. октобра 2026. године приговор на наведено решење, указујући на то да Гордана Татовић Јапунџић, предложена за именовање на место другог члана бирачког одбора у сталном саставу за бирачко место број 32, није именована на предложено место.

Изборна комисија Градске општине Палилула је, разматрајући наводе приговора и приложену документацију, извршила поновни увид у достављене предлоге за именовање чланова и заменика чланова бирачких одбора, као и у евиденцију о њиховом пријему. Утврђено је да је Посланичка група Странке слободе и правде 9. октобра 2026. године поднела предлог за именовање Гордана Татовић Јанунџић на наведено место, који је примљен под јединственом идентификационом ознаком 004495629/2026.

Приликом првобитног одлучивања Комисија је имала у виду да је наведено лице већ било предложено за именовање од стране другог овлашћеног предлагача, и то „АЛЕКСАНДАР ВУЧИЋ – УЈЕДИЊЕНА СРБИЈА“, на чији предлог је именовано у бирачки одбор у проширеном саставу за бирачко место број 111.

Међутим, поновним увидом у документацију и евиденцију о пријему предлога утврђено је да је предлог Посланичке групе Странке слободе и правде поднет раније од предлога другог овлашћеног предлагача за исто лице, што приликом првобитног одлучивања није било правилно утврђено.

Имајући у виду наведено, Комисија је оценила да је приликом доношења оспореног решења дошло до неправилности која је утицала на правилност именовања бирачког одбора, због чега је, ради отклањања утврђене неправилности и поновног одлучивања о именовању бирачког одбора у сталном саставу, једногласно је одлучено да се поништи решење Изборне комисије Градске општине Палилула број 004544160/2026 од 14. октобра 2026. године, којим је извршено именовање председника, чланова и заменика чланова бирачког одбора у сталном саставу за бирачко место број 32, ОШ „ФИЛИП ВИШЊИЋ“, Салвадора Аљендеа број 17, за спровођење избора за народне посланике Народне скупштине, расписаних за 25. октобар 2026. године.
Тачка 3.
РАЗМАТРАЊЕ И ДОНОШЕЊЕ РЕШЕЊА О ПОНИШТАВАЊУ РЕШЕЊА О ИМЕНОВАЊУ БИРАЧКОГ ОДБОРА У СТАЛНОМ САСТАВУ ЗА БИРАЧКО МЕСТО БРОЈ 35. Решењем Изборне комисије Градске општине Палилула број 004544278/2026 од 14. октобра 2026. године извршено је именовање председника, чланова и заменика чланова бирачког одбора у сталном саставу за бирачко место број 35.

Посланичка група Странке слободе и правде, преко овлашћеног лица Маринике Тепић, поднела је 15. октобра 2026. године приговор на наведено решење, указујући на то да Љубомир Јапунџић, предложен за именовање на место заменика првог члана бирачког одбора у сталном саставу за бирачко место број 35, није именован на предложено место.

Изборна комисија Градске општине Палилула је, разматрајући наводе приговора и приложену документацију, извршила поновни увид у достављене предлоге за именовање чланова и заменика чланова бирачких одбора, као и у евиденцију о њиховом пријему. Утврђено је да је Посланичка група Странке слободе и правде 9. октобра 2026. године поднела предлог за именовање Љубомир Јапунџић на наведено место, који је примљен под јединственом идентификационом ознаком 004495629/2026.

Приликом првобитног одлучивања Комисија је имала у виду да је наведено лице већ било предложено за именовање од стране другог овлашћеног предлагача, и то „СТРАНКА РУСКО-СРПСКОГ ЈЕДИНСТВА – РУСИ И СРБИ БРАЋА ЗАУВЕК“, на чији предлог је именовано у бирачки одбор у проширеном саставу за бирачко место број 111.

Међутим, поновним увидом у документацију и евиденцију о пријему предлога утврђено је да је предлог Посланичке групе Странке слободе и правде поднет раније од предлога другог овлашћеног предлагача за исто лице, што приликом првобитног одлучивања није било правилно утврђено.

Имајући у виду наведено, Комисија је оценила да је приликом доношења оспореног решења дошло до неправилности која је утицала на правилност именовања бирачког одбора, због чега је, ради отклањања утврђене неправилности и поновног одлучивања о именовању бирачког одбора у сталном саставу, једногласно одлучено да се поништи решење Изборне комисије Градске општине Палилула број 004544278/2026 од 14. октобра 2026. године, којим је извршено именовање председника, чланова и заменика чланова бирачког одбора у сталном саставу за бирачко место број 35, ОШ „ФИЛИП ВИШЊИЋ“, Салвадора Аљендеа број 17, за спровођење избора за народне посланике Народне скупштине, расписаних за 25. октобар 2026. године.
Тачка 4.

РАЗМАТРАЊЕ И ДОНОШЕЊЕ РЕШЕЊА О ИМЕНОВАЊУ БИРАЧКОГ ОДБОРА У СТАЛНОМ САСТАВУ ЗА БИРАЧКО МЕСТО БРОЈ 32.
            Тачка 5.

РАЗМАТРАЊЕ И ДОНОШЕЊЕ РЕШЕЊА О ИМЕНОВАЊУ БИРАЧКОГ ОДБОРА У СТАЛНОМ САСТАВУ ЗА БИРАЧКО МЕСТО БРОЈ 35. 
             Тачка 6.
РАЗМАТРАЊЕ И ДОНОШЕЊЕ РЕШЕЊА О ИЗМЕНАМА РЕШЕЊА О ИМЕНОВАЊУ БИРАЧКИХ ОДБОРА У СТАЛНОМ И ПРОШИРЕНОМ САСТАВУ. 
Чланови Изборне комисије Градске општине Палилула једногласно у усвоји решења о именовању бирачког одбора у сталном саставу за бирачка места бр. 32 и 35, као и решееа о изменама решења о именовању бирачких одбора у сталном и проширеном саставу а чији предлози су саставни део овог записника.

             Тачка 7.
РАЗНО. 

По овој тачки дневног реда није било предлога па ни расправе.
Седница је завршена у 15,56 часова.
ИЗБОРНА КОМИСИЈА ГРАДСКЕ ОПШТИНЕ ПАЛИЛУЛА

Број: 004594634 2026 04313 001 000 013 005 -17. октобра 2026. године
   Записничар

  Марина Алађуз
                                                                                                           ПРЕДСЕДНИК ИЗБОРНЕ КОМИСИЈЕ








                   ГРАДСКЕ ОПШТИНЕ ПАЛИЛУЛА
 

  

                                                                                                              Урош Бабић  
